Disainiaasta

**Disainiaasta** oli 2006. aasta 14. septembrist kuni 2007. aasta 6. novembrini toimunud disaini tutvustavate ürituste sari, mida korraldas Eesti Kunstiakadeemia Disaini Innovatsioonikeskus koostöös Eesti Tarbekunsti- ja Disainimuuseumi ning Eesti Disainerite Liiduga, et tähistada 40 aasta möödumist Eestis disainihariduse andmise algusest, tähtsustada disaini ettevõtjate silmis ning tutvustada antud tegevusala laiemale üldsusele. 

## Üritused
Disainiaasta raames korraldati seminarid "ABCDisain", linnaruuminäitused "Disain on kõikjal", rändnäitus "Disain tuleb külla" ja 32 disaini töötuba lastele ja noortele üle Eesti, koostati Tallinna disainikaart, pandi kokku disaini tutvustavaid lõike Eesti Televisiooni saatesarjas "OP!", korraldati "Elu paremaks muutmise konkurss" ning ulatuslik meediakampaania, mille käigus avaldati disainiteemalisi trükiseid ja artikleid, esineti raadios ja televisioonis.

Disainiaasta lõpetamise üritusel Eesti Kunstiakadeemias allkirjastati ka heade kavatsuste protokoll Eesti Disainikeskuse loomiseks.

## Eelarve
Disainiaasta eelarve oli umbes 5 miljonit krooni, millele lisandusid eri organisatsioonide kulutused.

## Tunnustus
Disainiaasta projekt pälvis 2006. aastal Eesti Suhtekorraldajate Liidu välja antava suhtekorraldusteo auhinna ja Tallinna Kultuuriväärtuste Ameti välja antava 2007. aasta Tallinna kultuuriteo auhinna.

Eesti Disainerite Liit sai Eesti disaini tutvustamise eest kodu- ja välismaal disainiaasta raames 2006. aasta Eesti Kultuurkapitali arhitektuuri sihtkapitali aastapreemia. Eesti Kunstiakadeemia valis selle oma parimaks projektiks aastal 2006.

## Vaata ka
*Disainiauhind Bruno
*Eesti disain
*Eesti Disainikeskus
*Eesti kultuurivaldkonna aasta peateemade loetelu

## Viited

## Välislingid
*Eesti Televisioon. Disainiaasta klipid
*EAS. Disainiaasta 2006/2007
*"Eestis algab disainiaasta" Eesti Päevaleht, 22. august 2006
*Berit Nuka. "Disainiaastaga tähistatakse 40 aastat disainiharidust Eestis" ERR Uudised, 22. august 2006
*"Disainiaasta eelmäng toimus Helsingis" Eesti Päevaleht – arileht.ee, 26. august 2006
*Anne Vetik. "Disainiaasta saab koha ETV saates “OP!”" Eesti Päevaleht, 28. august 2006
*"Disainiaasta tuleb näituse, seminari ja õpitubadega" Virumaa Teataja, 1. september 2007
*Tiina Kolk. "Disainiaasta annab tootjate ja disainerite koostööle hoogu" Äripäev, 11. september 2006 
*Regina Hansen. "Disainiaasta kuulutab ilusate asjade ajastu algust" Õhtuleht, 15. september 2006 
*"Disainiaasta paneb disaini märkama" Postimees, 16. september 2006
*Berit Nuka. "Disainiaasta raames algas "Elu paremaks muutmise" konkurss" ERR Uudised, 18. september 2006
*Kadi Alatalu. "Disainiaasta alustuseks anti välja Eesti disaini auhinnad" ERR Uudised, 19. september 2006
*Bruno Tomberg. "Disainiaasta" Sirp, 20. oktoober 2006 
*Raimu Hanson. "Mõned ülestähendused disainiaasta puhul" Tartu Postimees, 31. oktoober 2006
*"Disainiaasta suur finaal: strateegilisi äriideid ABCDisaini seminarilt" Äripäev, 29. oktoober 2007
*Kadi Alatalu. "Disainiaasta lõpetavad Šveitsi disainipäevad" ERR Uudised, 30. oktoober 2007
*"Kunstiakadeemias toimub Disainiaasta pidulik lõpetamine" kalev.ee, 6. november 2007
*Annika Haas. "Algas Disainiajastu" Eesti Ekspress, 15. november 2007
*Anneliis Aunapuu. "Disainiaasta on lõppenud, elagu disain!!!!" Eesti Ekspress, 14. detsember 2007
*"Uue Maailma Festival ja Disainiaasta pälvisid Tallinna kultuuriteo tiitli" Eesti Päevaleht, 22. detsember 2007
*Tiina Kolk. "2007 – edukas disainiaasta" Postimees, 29. detsember 2007